אביתר (יישוב)

אֶבְיָתָר הוא מאחז השוכן על פסגת הר צביח (אנ') שבגב ההר, בתחום שיפוטה של מועצה אזורית שומרון. המאחז נמצא כשני קילומטרים מזרחית לצומת תפוח, צפונית לכביש 505 וכשני קילומטר דרומית לכפר הפלסטיני ביתא אל-פוקא. המאחז הוקם לראשונה על ידי תנועת נחלה באייר ה'תשע"ג (2013), וקרוי על שמו של אביתר בורובסקי. המאחז התבסס בעקבות פיגוע הירי בצומת תפוח, אך תושביו פינוהו בהסכם עם הרשויות ב-1 ביולי 2021. לאחר הפיגוע בעלי ב-21 ביוני 2023, עלו למאחז פעם נוספת, וב־5 ביולי 2023 אוכלס מחדש. ב־28 ביוני 2024 אישר הקבינט המדיני-ביטחוני את החלטת השר במשרד הביטחון בצלאל סמוטריץ' להסדיר את המאחז. אביתר שוכן מצפון לכביש חוצה שומרון בקטע שבין צומת תפוח למגדלים, בשטח בו ישב בעבר מוצב של צה"ל בשם תפוחית. ניסיון ההקמה הראשון היה באפריל 2013, והוא נקרא על שמו של אביתר בורובסקי שנרצח בפיגוע בצומת תפוח הסמוך, אך הוא נהרס בעקבות צו של אלוף פיקוד המרכז. במהלך מאי 2021 חודשה ההתיישבות במקום על ידי גרעין של כמה משפחות מהאזור, מספר שעות לאחר פיגוע הירי בצומת תפוח. בסיוע המועצה האזורית שומרון הוקמו במקום מבני קבע ותשתיות בתוך ימים ספורים, ויושבו במקום 53 משפחות. ב-2 ביולי[דרושה הבהרה] פונה המאחז בסיכום פשרה עם הרשויות, לפיו תבחן המדינה בהקדם את מעמד הקרקע, ואם יוכר השטח כאדמות מדינה תוקם במקום ישיבת הסדר ומאוחר יותר התנחלות. גרעין אביתר הקים את המאחז במיקום זה במטרה ליצור רצף בין כפר תפוח ומגדלים, ומניעת חיבור בין שלושת הכפרים הפלסטינים הסמוכים ביתא, יתמא וקבלאן. אביתר הוקם במימון וארגון של תנועת נחלה. על פי דוברת התנועה, דניאלה וייס, מקימי המאחז החליטו באופן מודע "לפעול אחרת ובתעוזה". המועצה האזורית שומרון תרמה במהלך העלייה ב-2021 קרוואנים לגרעין, ותנועות אמנה ונחלה ערכו מבצע גיוס המונים, בו נאספו 1.2 מיליון ש"ח לצורכי בנייה. ההקמה הראשונה של המאחז נעשתה על ידי תנועת נחלה באפריל 2013, בעקבות הירצחו של השחקן אביתר בורובסקי בפיגוע דקירה בצומת תפוח. המאחז נהרס לאחר זמן קצר בהוראת אלוף פיקוד המרכז ניצן אלון. לאחר הפיגוע בצומת אריאל בפברואר 2018 שבו נרצח איתמר בן גל, נעשה ניסיון נוסף להקים את אביתר על ידי תושבי יצהר ועוד תושבים מהסביבה שהצטרפו, אך פונה בידי כוחות גדולים של צה"ל, משטרה ומג"ב. שישה מבנים פורקו והוחרמו בידי הכוחות. עיקר הפרסום למאחז נוצר בעקבות הקמתו ב-2021, לאחר פיגוע הירי בצומת תפוח ב-2 במאי 2021 בו נרצח יהודה גואטה, תלמיד ישיבת איתמר. בית המדרש באביתר נקרא "מעלות יהודה" על שמו. בנוסף, בתחילת מאי צה"ל היה עסוק בחיפוש אחר המחבל שירה ביהודה גואטה ובהמשך היה עסוק במבצע שומר החומות, וכך נוצרה הזדמנות להקים את המאחז ללא מניעה מצידו. במהלך החודש הובאו למקום כלים כבדים, הוקמו בו קרוונים רבים וחלקים ממבנים טרומיים, ובתוך חודש עמדו באביתר 40 מבנים עם תשתית, למגורי בודדים ומשפחות. כמו כן הוקמו במקום בית כנסת, מעון יום לפעוטות, מדרשה תורנית לנשים ותלמוד תורה לילדים. המועצה האזורית שומרון הציבה במקום קרוואנים ואף הוקמו מבני קבע ותשתיות מאבנים ומבטון. במסגרת גיוס כספים למקום שערכו תנועות אמונים ונחלה נאספו 1.2 מיליון ש"ח לצורכי בנייה. צה"ל הקצה חיילים שישמרו על יושבי המאחז. ניסיון נוסף להקמת המאחז נעשה ב-26 בפברואר 2023, לאחר פיגוע הירי הראשון בחווארה שבו נרצחו האחים יניב, אך המאחז פונה. לאחר פיגוע הירי בתחנת הדלק בעלי ב-20 ביוני 2023 הייתה עלייה נוספת למאחז, והישיבה, משפחותיה וכמה צעירים נוספים נכנסו אליו. אף על פי שהוא הוכרז כשטח צבאי סגור, ראש הממשלה בנימין נתניהו ושר הביטחון יואב גלנט הנחו את צה"ל לאפשר כניסה חופשית למקום ולא לפנות את השוהים במקום. ב־5 ביולי 2023 אוכלס המאחז מחדש, והוקמו בו מספר מבני קבע, בהם ישיבת אבינועם, מוצב צבאי, סניף בני עקיבא ובית עלמין קטן. בא' בתמוז ה'תשפ"ג, לפני תחילת שנת הלימודים ה'תשפ"ד, עברה ישיבת אבינועם תפוח ללמוד במקום, כפי שסוכם עם המדינה שנתיים קודם לכן. ב-28 ביוני 2024 אישר הקבינט המדיני-ביטחוני את החלטת השר במשרד הביטחון בצלאל סמוטריץ' להסדיר את המאחז. ב־8 ביולי 2024 הכריז הממונה על הרכוש הממשלתי והנטוש על 66 דונם באזור המאחז כאדמות מדינה. שבוע וחצי לאחר הקמת המאחז ב-13 במאי, נערך אירוע חנוכת הבית למקום, בו השתתפו מספר חברי כנסת וכמה מראשי מפעל ההתנחלויות, בהם בני קצובר, דניאלה וייס ועוד, יחד עם כ-700 בני נוער ומשפחות. ב-5 ביוני 2021, התקיימה באביתר "שבת המונים", בה התארחו במאחז כ-1,500 איש, בהם הרב חגי לונדין. אישי ציבור שונים ביקרו במקום והביעו תמיכה ביישוב, בהם חברי הכנסת בצלאל סמוטריץ', שלמה קרעי, קטי שטרית ועמיחי שיקלי, יו"ר מועצת יש"ע דוד אלחייני, מנכ"ל מועצת יש"ע יגאל דילמוני, ראש המועצה האזורית שומרון יוסי דגן, רב המועצה האזורית שומרון אליקים לבנון, ורב העיר צפת שמואל אליהו. ב-7 ביוני 2021 נחנך באביתר "מצפה רנה", על שם רנה שנרב שנרצחה בפיגוע במעיין דני באוגוסט 2019, במעמד אביה, הרב איתן שנרב, ומשפחתה. על פי פרסומים, באותו יום העביר ראש המועצה האזורית שומרון יוסי דגן את לשכתו למאחז וב-22 ביוני הועברה למקום גם הלשכה של מפלגת "הציונות הדתית".[דרושה הבהרה] ב-10 ביוני נערך במקום טקס הכנסת ספר תורה בהשתתפות חברת הכנסת אורית סטרוק ורב השומרון אליקים לבנון. בליל 11 ביוני, שהיה ראש חודש תמוז, התקיימו במקום התוועדויות, שיעורים ושיחות, ובזריחה נערכה תפילת ראש חודש חגיגית בהשתתפות ראש המועצה האזורית שומרון יוסי דגן, הרב שמואל אליהו, והרב דוד אמיתי, ראש ישיבת אבינועם שבכפר תפוח. בתקופה שמאז הקמתו המחודשת של המאחז, הגיעו משלחות וקבוצות לסייר בו, לסייע בבנייה וללמוד בבית המדרש. בין השאר הגיעו סיורי ילדים ונוער מאורגנים מיישובי גוש שילה הסמוכים, חניכי בני עקיבא מאיתמר, ומשלחת אברכים חרדים מקהילת אדרת אליהו שברובע היהודי בירושלים. ב-18 בפברואר 2022 עלו מאות פעילי ימין בראשות יו"ר מועצה אזורית שומרון יוסי דגן יו"ר מועצה אזורית בנימין ישראל גנץ ודניאלה וייס לאביתר ליום עיון ושמיעת שיעורי תורה מפי מספר רבנים, בדרישה ממשלת ישראל לקיים את ההסכם להקמת ישיבה במקום. במסגרת ההסכמים הקואליציוניים שנחתמו עם הקמת ממשלת ישראל השלושים ושבע בדצמבר 2022, סוכם, עם מפלגת הציונות הדתית ועם מפלגת עוצמה יהודית, כי הממשלה תאשר תוך חודשיים את הקמת היישוב. לאחר פיגוע הירי בחווארה ב-26 בפברואר 2023, עלו לאביתר מאות פעילי ימין, בדרישה לאפשר להם את הנוכחות במקום. ב-27 בפברואר 2023 קיימה סיעת עוצמה יהודית בראשות השר לביטחון לאומי איתמר בן גביר ישיבת סיעה באביתר, לאחר מכן גם אמר שהוא פנה לראש הממשלה בנימין נתניהו וביקש להכשיר את המאחז. ב-2 במרץ 2023 הקים חבר הכנסת צבי סוכות לשכה באביתר, אך כוחות הביטחון פירקו את הלשכה לאחר כשעה. ב-10 באפריל 2023, בחול המועד פסח תשפ"ג, התקיימה צעדה מצומת תפוח לאביתר, בה השתתפו עשרות אלפי אנשים, ובהם 8 שרים ועשרות חברי הכנסת, בדרישה מממשלת ישראל ה-37 להסדיר את המאחז כפי שסוכם עם ממשלת ישראל ה-36 ועוגן בהסכמים הקואליציוניים של הממשלה החדשה. במהלך הצעדה הפגינו נגדה תושבים בכפר ביתא הסמוך, הצבא הפעיל נגד המפגינים אמצעים לפיזור הפגנות. במהלך תקופת ההקמה המחודשת בין מאי ויולי 2021, הפגינו תושבי הכפר ביתא בכל יום שישי מול אביתר, וכוח צבאי הוצב במקום כדי לחצוץ בין הכפר לבין המאחז. המפגינים הבעירו צמיגים וזרקו אבנים וזיקוקים, ולפי דובר צה"ל סיכנו את חיי החיילים ששהו במקום. במהלך ההפגנות נהרגו ארבעה מתושבי הכפר ביתא: ב־28 במאי נהרג זכריה חמאייל, ב־11 ביוני נהרג מוחמד חמאייל, ב-14 ביוני נהרג פלסטיני שהגיע לאזור במכוניתו כדי לפנות פצועים. לפי עדות פלסטינים, הוא נורה ממרחק של כ-200 מטר. ב-16 ביוני נורה פלסטיני נוסף, שלפי דובר צה"ל השליך חפץ חשוד שהתפוצץ לעבר חייל. במסגרת מאבקם החלו תושבי הכפר לקיים "הטרדות ליליות" מול אביתר, שכללו גם הבערת צמיגים והרוח נשאה את העשן שגרם לזיהום אוויר באזור המאחז, יידוי מטעני צינור, והארה בפנסים רבי עוצמה ופנסי לייזר כדי לסנוור את תושבי המאחז. בליל 26 ביולי 2021 השליכו פלסטינים בקבוק תבערה שגרם נזק לשני מבנים במאחז. בליל 27 ביולי 2021 ירה כוח של צה"ל בשרברב פלסטיני בן ארבעים. לפי צה"ל האיש הלך במהירות לכיוון הכוח כשבידו חפץ החשוד כמוט ברזל. לדברי החיילים הם ירו באוויר והאיש לא עצר. לדברי הפלסטינים הוא שב הביתה עם כלי מלאכתו כשנורה. ב-6 באוגוסט נהרג עימאד דוויכאת מירי בחזהו במהלך מחאת תושבי ביתא נגד המאחז שכללה הפרות סדר וידויי אבנים. ב-24 בספטמבר ירו חיילי צה"ל למוות במוחמד חביסה במהלך עימותים עם חיילים באזור במהלך ההפגנה השבועית נגד אביתר. ב-6 בספטמבר 2024 נורתה למוות מאש צה"ל פעילת זכויות אדם אמריקאית בעת שהשתתפה בהפגנה. ב-18 בפברואר 2022 נערכה במקום הפגנת מחאה של פעילי שמאל (בהם חברי הכנסת מוסי רז, גבי לסקי, יאיר גולן ועופר כסיף) נגד המאחז. בעקבות צו תיחום שהוציא אלוף פיקוד מרכז תמיר ידעי ב-6 ביוני 2021, נאסרה הכנסת חומרי בנייה למאחז ומחסום משטרתי הוצב בכניסה לו. ראש ממשלת ישראל, בנימין נתניהו, הורה להקפיא את פינוי המקום עד השבעת ממשלת ישראל השלושים ושש. בהמשך, טען במכתב ששלח לשר הביטחון בני גנץ, כי צו תיחום לאדמות סקר, שעליהן הוקם אביתר, שניתן בידי מפקד צבאי ללא אישור ראש ממשלה – אינו תקף. בתגובה טען גנץ כי אין הוראה בדין המחייבת הסכמת ראש הממשלה להוצאת צו תיחום. צו התיחום הורה על פינוי היישוב לאחר כשבוע, ב-13 ביוני, אולם בהמשך הקפיא גנץ את הריסת המאחז למשך שבוע נוסף. אנשי המאחז הגישו ערר על צו התיחום, מלווה בטענות לראיות לאי-תקפותו. ההשגה מתבססת על היות השטח אדמת סקר, כשבמקרה כזה נקבע בעבר בידי בית המשפט העליון שכאשר ישנה כוונה של הדרג המדיני להסדיר את הבנייה, אין לאכוף את צו התיחום. את ההוכחה לכך שבמקרה המדובר ישנה כוונה כזו סיפקו העותרים מהמכתב של משרד ראש הממשלה מ-9 ביוני בו נאמר שיש כוונה לבחון את הסדרת היישוב. בנוסף, הזכירו את הנטען באותו מכתב - שצו תיחום דורש אישור ממשרד ראש הממשלה, וכאשר הוא יוצא ללא אישור כזה, מדובר בצו חסר סמכות ואין לו תוקף חוקי. ההשגה כללה גם טענות לאכיפה בררנית במקרה זה, זאת על ידי הצגת ראיות לפיהן בשטחי יהודה ושומרון ישנם מאחזים פלסטיניים בכמות של פי עשרה יותר ממאחזים ישראלים, וזאת בשטחי C בלבד (74 מאחזים ישראלים מול 800 מאחזים פלסטינים), כאשר עד היום הוצאו 15 צווי תיחום נגד מאחזים ישראלים לעומת 2 בלבד נגד מאחזים פלסטינים, כשאף שני אלו בוטלו.[דרוש מקור] בנוסף הוזכרה בהשגה חשיבותו האסטרטגית של השטח לכוחות הישראליים בשל מקומו, בהיותו שוכן במיקום החולש על כביש חוצה שומרון, ומהווה נקודת אחיזה ישראלית כמעט יחידה המחברת בין מרכז הארץ לבקעת הירדן. מפקד פיקוד המרכז דחה את ההשגה. התשובה שניתנה בשמו כללה נימוקים לדחייה על הסף של ההשגה, משום ש"לא צורפו האסמכתאות והמסמכים הנדרשים", וגם דחייה תוך התייחסות לגופה של ההשגה, בנימוק שהמאחז אוכלס "בניגוד מוחלט לדין וללא כל הסדרה קניינית או תכנונית" ו"מחייב הקצאת כוחות רבים שמוסטים ממשימות מבצעיות אחרות". מפקד הפיקוד הדגיש כי מקימי המאחז "הפרו את הדין בצורה בוטה וחמורה, הקימו תוך זמן קצר ביותר עשרות מבנים שאוכלסו על-ידי עשרות משפחות, ואף המשיכו להקים בשטח המאחז מבנים ותשתיות לאחר החתימה על ההכרזה על שטח מתוחם, חרף העובדה שההכרזה אוסרת באופן מיידי על המשך הבנייה בשטח המתוחם. מדובר בהתנהלות בוטה וחמורה ביותר, שמצביעה על חוסר תום לב ותורמת להפרת הסדר הציבורי ושלטון החוק באזור, ובשום דרך לא ניתן להשלים עימה." ב-20 ביוני 2021 הגישה מועצה אזורית שומרון בקשה למנהל האזרחי לאשר תוכנית בניין עיר לאביתר. פלסטינים מהכפרים באזור אביתר, הטוענים לבעלותם על השטחים שבהם הוקם המאחז, עתרו לבג"ץ ב-8 ביולי 2021, בדרישה לבטל את ההסכם שנחתם בין המדינה למתנחלי אביתר, לפנות את המבנים שהוקמו במאחז ולבטל את צו התפיסה הצבאי שהוחל על האזור. העתירה נדחתה פה אחד ב-15 באוגוסט. באוגוסט 2021 פרסם משרד החוץ הפלסטיני הודעה בה הזהיר את הקהילה הבינלאומית מפני ההשלכות של קיום המאחז על האפשרות ליישום פתרון שתי המדינות והסיכוי להקים מדינה פלסטינית בת קיימא. בנוסף הגישו הפלסטינים תביעה לבית הדין הבינלאומי בהאג נגד קיומו של המאחז. על פי הסכם בין ממשלת ישראל לבין תושבי המאחז, פינו התושבים את המקום עד יום שישי, 2 ביולי 2021 אחר הצהריים, והוא הועבר לשליטת צה"ל, ללא הריסה של המבנים שהוקמו בו. מעמד הקרקע שעליה הוקם המאחז ייבחן על ידי גורמים משפטיים במנהל האזרחי ואם יימצא מתאים, תוקם במקום ישיבה ויאושרו מגורים לצוות הישיבה והתלמידים ובהמשך תתאפשר נוכחות אזרחית מלאה. באוקטובר 2021 המנהל האזרחי סיים את בדיקת הסקר באדמת "אביתר" סמוך לצומת תפוח בשומרון, ומצא כי כ-60 דונמים מהשטח הוגדרו כאדמות מדינה שניתן להקים עליהן יישוב חדש. על אף סיום הסקר, אדמות המדינה לא הוכרזו בפועל. ב-2 בפברואר 2022, ביומו האחרון בתפקיד, אישר היועמ"ש אביחי מנדלבליט את המתווה לפיו יוכרזו האדמות שעליהן יושב המאחז כאדמות מדינה. אך בשונה מהמתווה עליו הסכימו המתנחלים - רק לאחר 45 יום, בהם יהיה ניתן להגיש ערעור על ההכרזה, ולאחר טיפול בערעורים אם יוגשו - תתאפשר הקמת הישיבה בצו תכנון מיוחד של מפקד פיקוד המרכז. לאחר מכן יחל תהליך של קידום תב"ע ליישוב חוקי. אביתר בורובסקי פיגוע הירי בצומת תפוח מדיה וקבצים בנושא אביתר בוויקישיתוף אתר האינטרנט הרשמי של אביתר אביתר, ברשת החברתית פייסבוק אביתר, ברשת החברתית אקס (טוויטר) אביתר, בעמוד ענן היישוב החדש אביתר | צילום רחפן - עזרי טובי, סרטון באתר יוטיוב (אורך: 2:35) אלישע בן קימון, הקרב על המאחז אביתר: "פתאום הגיעו מאות אנשים, הסתכלנו ולא האמנו", באתר ynet, 13 ביוני 2021 עם שישה ילדים בדירת 30 מטר באביתר: "כאן אנחנו שמחים", באתר ערוץ 7, 8 ביוני 2021 כרמל דנגור, 40 בתים, בית מדרש ופעוטון: המאחז החדש בשומרון, באתר כאן – תאגיד השידור הישראלי, 3 ביוני 2021 עמיחי בן דוד, "אביתר" - חזון שמתגשם, באתר ערוץ 7, 11 ביוני 2021 אלישע בן קימון, מהפיגוע ועד להסכם עם הממשלה: כך הוקם המאחז אביתר, באתר ynet, 2 ביולי 2021 צופית גרנט ללא גבולות, עונה 1, פרק 4: אביתר שלא הכרתם, באתר חדשות 13, 20 בינואר 2022 חוזרים לאביתר | דוקותיים, סרטון בערוץ "כאן-תאגיד השידור הישראלי", באתר יוטיוב (אורך: 07:15), 23 באפריל 2023 מפת גוגל של המאחז והכפר ביתא עמיחי רובין, ‏ישוב חדש עלה בשומרון – אביתר, באתר "סרוגים", 26 באפריל 2016 מתווה הפשרה של "אביתר" נחתם באופן רשמי, באתר ערוץ 7 שעות אחרי הפיגוע: תושבי אביתר חזרו הביתה, באתר ערוץ 7 אפרת פורשר, חנן גרינווד, למרות החסימות של הצבא: מאות הגיעו להלוויית האב ובנו באביתר, באתר ישראל היום, 5 בנובמבר 2023 סולימאן מסוודה, מיכאל שמש, גילי כהן, הקבינט אישר: סנקציות על הרשות הפלסטינית והסדרה של חמישה מאחזים, באתר כאן – תאגיד השידור הישראלי, 27 ביוני 2024 בדרך לאֶבְיָתָר עוברים ברחלים, באתר ערוץ 7, 2 ביולי 2021 מעריב אונליין, ‏פינוי מאחז אביתר הושלם; פלסטינים יידו אבנים לעבר כוחות הביטחון, באתר מעריב אונליין, 2 ביולי 2021 אלישע בן קימון, הקרב על המאחז אביתר: "פתאום הגיעו מאות אנשים, הסתכלנו ולא האמנו", באתר ynet, 13 ביוני 2021; אלישע בן קימון, המוקש הפוליטי שנתניהו השאיר לבנט, באתר ynet אילת כהנא, ‏היישוב הלא מוכר אביתר מתרחב במהירות, אך נערך לפינוי, בעיתון מקור ראשון, 10 ביוני 2021 נהרס המאחז לזכר הנרצח בפיגוע בתפוח: "אטימות", באתר וואלה, 3 במאי 2013עמיחי רובין, ‏אלמנתו של אביתר בורובסקי הי"ד: לניצן אלון פשוט אין לב, באתר "סרוגים", 5 במאי 2013 היישוב החדש שהוקם לזיכרון ותקומה – ברוכים הבאים לאביתר, באתר ערוץ 20 אילת כהנא, ‏היישוב הלא מוכר אביתר מתרחב במהירות, אך נערך לפינוי, בעיתון מקור ראשון, 10 ביוני 2021 עמירה הס, בתוך חודש, מאחז בלתי חוקי ובו עשרות מבנים הוקם על אדמות שלושה כפרים פלסטיניים, באתר הארץ, 4 ביוני 2021 הגר שיזף, המאחז אביתר נבנה במהירות, ויושביו סבורים כי הפינוי עוד רחוק, באתר הארץ, 18 ביוני 2021 ישראל לפקוביץ, משפחות הישוב אביתר עלו ליישוב מחדש בעקבות הפיגוע, באתר בחדרי חרדים, 26 בפברואר 2023 הגר שיזף, עידו אפרתי ויניב קובוביץ, בפעם השנייה השבוע, עשרות מתנחלים נכנסו למאחז אביתר: "חזרנו, בעזרת השם לתמיד", באתר הארץ, 21 ביוני 2023; העליה לאביתר - על דעת נתניהו וגלנט, באתר ערוץ 7, 21 ביוני 2023. סניף חדש ל'בני עקיבא' - באביתר, באתר ערוץ 7, 23 במאי 2024 שיראל ללום נהיר, בית עלמין באביתר: אב ובנו נטמנו לראשונה בהתיישבות החדשה, באתר עכשיו 14, 6 בנובמבר 2023 שנתיים לאחר ההסכם - נפתח "זמן אלול" בישיבה באביתר, באתר ערוץ 7, 21 באוגוסט 2023 חגית עופרן, הממשלה הכריזה על 66 דונם כאדמות מדינה להכשרת המאחז אביתר, באתר שלום עכשיו, ‏2024-07-11 אביתר - הכרזה על רכוש ממשלתי - הכ/05/24, באתר המנהל האזרחי ביהודה ושומרון, ‏10 ביולי 2024 היסטוריה: אדמות היישוב אביתר הוכרזו כאדמת מדינה, באתר "סרוגים", 9 ביולי 2024 יו"ר מועצת יש"ע דוד אלחייני: "אביתר - תגובה הולמת לרצח של יהודה גואטה", באתר ערוץ 7, 6 במאי 2021 עדו בן פורת, מנכ"ל מועצת יש"ע יגאל דילמוני: בואו לחזק את "אביתר", באתר ערוץ 7, 5 במאי 2021 יהונתן גוטליב, יוסי דגן העביר את לשכתו לאביתר: "הדרג הפוליטי באובססיה להרוס את היישוב", באתר ערוץ 7, 7 ביוני 2021 סיעת הציונות הדתית העבירה את לשכתה לאביתר, באתר ערוץ 20 יוני קמפינסקי, לראשונה: הכנסת ספר תורה ביישוב אביתר, באתר ערוץ 7, 10 ביוני 2021 פרובוקציה של השמאל ליד אביתר - והתשובה של הימין, באתר ערוץ 7, 18 בפברואר 2022 אמיר בוחבוט‏, בצל ההתפרעויות בחווארה: מאות מתנחלים הגיעו לגבעת אביתר, באתר וואלה, 26 בפברואר 2023 אלישע בן קימון, בן גביר נזכר להבהיר: "לא לקחת את החוק לידיים", באתר ynet, 27 בפברואר 2023 אביחי חבר, למרות ההבטחות לאמריקניים: נתניהו קיים דיון על הסדרת היישוב אביתר, באתר בחדרי חרדים, 6 במרץ 2023 אביחי חבר, ח"כ צבי סוכות הקים לשכה באביתר - כוחות הביטחון פירקו אותה, באתר בחדרי חרדים, 2 במרץ 2023 יהונתן גוטליב, מחזקים את ההתיישבות: 50 אלף צעדו מצומת תפוח לאביתר, באתר ערוץ 7, 10 באפריל 2023 עכשיו 14 התיישבות, תחת אבטחה כבדה: 50,000 משתתפים בצעדת אביתר, באתר עכשיו 14, 10 באפריל 2023; אנה ברסקי, ‏בצל גל הטרור ובהשתתפות שרים וחברי קואליציה: רבבות צועדים למאחז אביתר, באתר מעריב אונליין, 10 באפריל 2023 "לא נכנעים לטרור": 30 אלף בני אדם משתתפים בצעדת אביתר, באתר כיפה, 10 באפריל 2023 تصديا لمسيرة المستوطنين: 216 إصابة بمواجهات مع الاحتلال في بيتا עמירה הס, ארבעה הרוגים, ירי על מחלצי פצועים ורחפן שמפזר גז מדמיע, באתר הארץ, 23 ביוני 2021 ליה ספילקין, ‏התפרעויות אלימות סמוך למאחז אביתר בשומרון: הפלסטינים מדווחים על נער שנהרג, באתר ‏מאקו‏, 11 ביוני 2021 "Palestinian teenager shot dead in clash at protest". BBC. 11 ביוני 2021. {{cite web}}: (עזרה) אמיר בוחבוט, יניר יגנה ויפעת רוזנברג‏, עימותים סמוך למאחז אביתר: פלסטיני בן 15 נהרג מאש צה"ל, באתר וואלה, 11 ביוני 2021 עמירה הס, ארבעה הרוגים, ירי על מחלצי פצועים ורחפן שמפזר גז מדמיע, באתר הארץ, 23 ביוני 2021 'טרור העשן' של הערבים לישוב אביתר, באתר ערוץ 7, 23 ביוני 2021 אלישע בן קימון, "התנהלות בוטה וחמורה": צה"ל נגד המתנחלים במאחז אביתר, באתר ynet, 20 ביוני 2021 שיראל ללום, פורעים ערבים שהשליכו בקבוק תבערה גרמו נזק לשני מבנים באביתר, באתר ערוץ 20, 26 ביולי 2021 אליאור לוי, אלישע בן קימון, כוח צה"ל ירה למוות בפלסטיני בשומרון: "התקרב עם מוט ברזל", באתר ynet, 28 ביולי 2021 אליאור לוי, יואב זיתון, הרוג פלסטיני מאש צה"ל בעימותים ליד המאחז אביתר, באתר ynet, 6 באוגוסט 2021 אליאור לוי, אלישע בן קימון, פלסטיני נורה למוות בהתפרעות ליד שכם, באתר ynet, 24 בספטמבר 2021 פעילה אמריקנית נורתה ליד שכם, צה"ל: "הנושא בבדיקה", באתר חדשות 13, 6 בספטמבר 2024; הגר שיזף, עדי ראייה: צה"ל ירה בפעילה האמריקאית בהפגנה בביתא בלי סיבה, כשלא היו עימותים, באתר הארץ, 7 בספטמבר 2024 אריק בנדר, ‏לקראת עימות? מאות פעילי שמאל מפגינים סמוך למאחז אביתר, באתר מעריב אונליין, 18 בפברואר 2022 צה"ל הוציא צו: תיאסר הכנסת חומרי בניין למאחז חדש ליד צומת תפוח, באתר ynet, 6 ביוני 2021 עדו בן פורת, נתניהו הורה: להמתין שבוע עם הריסת היישוב אביתר, באתר ערוץ 7, 9 ביוני 2021 נתניהו הודיע: אין תוקף לצו התיחום של היישוב אביתר, באתר ערוץ 7, 9 ביוני 2021 אורלי הררי, גנץ לנתניהו: לא זקוק לאישור ממך כדי לפנות את הישוב אביתר, באתר ערוץ 7, 10 ביוני 2021 עדו בן פורת, ההוכחה של אביתר: היישוב לא נמצא על קרקע פרטית, באתר ערוץ 7, 18 ביוני 2021 מענה להשגה כנגד ההכרזה על שטח מתוחם ("גבעת אביתר") (יהודה ושומרון), התשפ"א-2021, 20 ביוני 2021 הג'וקר של אביתר, באתר ערוץ 7, 20 ביוני 2021 הגר שיזף, פלסטינים הטוענים לבעלות על הקרקע במאחז אביתר עתרו נגד הסכם הפינוי שלו, באתר הארץ, 8 ביולי 2021 עדו בן פורת, פה אחד: בג"ץ דחה את העתירה נגד הסכם אביתר, באתר ערוץ 7, 15 באוגוסט 2021; בג"ץ 4812/21 עבד אלרחמן אבו סלאח ואחרים נ' ממשלת ישראל ואחרים, ניתן ב־12 באוגוסט 2021 דלית הלוי, תלונה בהאג נגד "אביתר", באתר ערוץ 7, 8 באוגוסט 2021 אלישע בן קימון, פינוי אביתר הושלם: "עוד נחזור לפה", באתר ynet, 2 ביולי 2021 יניר יגנה‏, בנט וגנץ אישרו את מתווה הפשרה לפינוי אביתר: התושבים יעזבו עד יום שישי, באתר וואלה, 1 ביולי 2021 שר הביטחון גנץ וראש הממשלה בנט צפויים לתת אור ירוק לבנייה במקום, על פי ההסכם שנחתם עם ראש מועצת שומרון יוסי דגן., באתר ערוץ 7, 1412 באוקטובר 2021 ביומו האחרון בתפקיד: אביחי מנדלבליט אישר את מתווה הקמת היישוב אביתר, באתר ערוץ 7, 2 בפברואר 2022 אריאל כהנא, ביום האחרון בתפקיד: מנדלבליט אישר את מתווה אביתר, באתר ישראל היום, 2 בפברואר 2022 אושר מתווה הקמת המאחז אביתר שבשומרון, באתר ynet, 2 בפברואר 2022